**Likumprojekta “Grozījumi Enerģētikas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar likumprojektu tiek:* pārņemti Eiropas Parlamenta un Padomes 2018.gada 11.decembra direktīvas Nr. 2018/2001 *par no atjaunojamajiem energoresursiem iegūtas enerģijas izmantošanas veicināšanu (pārstrādāta redakcija)* nosacījumi, lai veicinātu atjaunojamo energoresursu (turpmāk – AER) izmantošanu un samazinātu SEG emisiju apjomu.
* paredzēts regulējums energokopienām, kas vienlaikus paredz Latvijas sabiedrības iesaistes veicināšanu attiecībā uz enerģijas ražošanu.
* izteikti Eiropas Parlamenta un Padomes 2018.gada 11.decembra regulas Nr.2018/1999 *par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013* (turpmāk – Regula 2018/1999) prasību izpildes nosacījumi attiecībā uz enerģētikas politikas izstrādi un politikas īstenošanas progresa monitoringu.
* izteikti vairāki nosacījumi AER izmantošanas veicināšanai un energoefektivitātes uzlabošanai nepieciešamā finansējuma nodrošināšanai un šī finansējuma izlietošanai, kā arī ir iekļauti nosacījumi atjaunojamās enerģijas (turpmāk – AE) izcelsmes apliecinājumiem.
* paredzēts pilnveidot regulējumu attiecībā uz dabasgāzes tirgu, nodrošinot vienlīdzīgus apstākļus visiem dabasgāzes tirgus dalībniekiem, kā arī novēršot ļaunprātīgu tirgus izmantošanas risku un negatīvo ietekmi uz konkurenci.
* nodrošināts, ka dabasgāzes tirgotājam, kas pārdod dabasgāzi tirgotājiem (vairumtirdzniecība) vai galalietotājiem (mazumtirdzniecība) ir jāievēro vienāds normatīvajos aktos noteiktais pienākumu kopums.
* stiprināts centralizētās siltumapgādes sistēmu un veicināta AER, kā arī ne-emisiju energoresursu izmantošana centralizētajā siltumapgādes sistēmā un individuālajā siltumapgādes sistēmā, vienlaikus veicinot efektīgāku infrastruktūru izmantošanu, iespēju autonomiem ražotājiem nodot tīklā savām vajadzībām saražoto, bet neizmantoto enerģiju un iespēju komersantiem noteikt zemākus tarifus, nekā Sabiedrisko pakalpojumu regulēšanas komisija (turpmāk – Regulators) ir noteikusi.

Likumprojektā ietvertie grozījumi stājas spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts ir sagatavots pēc Ekonomikas ministrijas iniciatīvas, lai tajā pārņemtu vairāku ES tiesību aktu nosacījumus, tai skaitā Eiropas Parlamenta un Padomes 2018.gada 11.decembra direktīvas Nr.2018/2001 *par no atjaunojamajiem energoresursiem iegūtas enerģijas izmantošanas veicināšanu (pārstrādāta redakcija)* (turpmāk – Direktīva 2018/2001).Ministru kabineta 2020.gada 4.februāra rīkojuma Nr.46 “Par Latvijas Nacionālo enerģētikas un klimata plānu 2021. – 2030.gadam” rīcībpolitikas īstenošanas H.6 pasākuma 1., 2., 3., 4., 5.darbības virziens, H.7 un H.8 pasākums, 3.6.pasākuma 1., 2., 3.darbības virziens, 4.1.pasākuma 1., 2.darbības virziens, 4.3.pasākuma 1., 2.darbības virziens, 12.1.pasākuma 9.rīcības virziens. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un esošās problēmasLatvijā 2018.gadā enerģētikas sektora (izņemot transporta sektoru) siltumnīcefekta gāzu (turpmāk – SEG) emisiju apjoms ir lielākais kopējā Latvijas SEG emisiju apjomā – 37,1% un trešais lielākais Latvijas SEG emisiju apjomā, uz kuru netiek attiecināta ES Emisijas kvotu tirdzniecības sistēma – 25,5%, un, lai gan 2005.-2018.g. periodā enerģētikas sektora SEG emisijas ir samazinājušās par 13,6%, 2017.-2018.g.periodā tās ir palielinājušās par 6%. Enerģētikas sektora SEG emisiju samazinājumu lielā mērā ir veicinājis tieši AER izmantošanas un līdzvērtīgi kopējā AE apjoma palielinājums no 32,26% 2005.gadā līdz 40,29% 2018.gadā. Saskaņā ar Līguma par ES darbību 194. panta 1. punktu viens no ES enerģētikas politikas mērķiem ir dažādu no AER iegūtas enerģijas veidu attīstība. Intensīvāka no AER iegūtas enerģijas jeb atjaunojamās enerģijas izmantošana un izmantošanas veicināšanas politika un pasākumi tiek veikti starptautisko un ES klimata pārmaiņu mazināšanas apņemšanos īstenošanai. Lai ES varētu izpildīt savus noteiktos SEG emisiju samazināšanas mērķus, ES ietvaros ir izstrādāti vairāki ES kopīgie vai katras dalībvalsts sektorālie mērķi SEG emisiju samazināšanas nodrošināšanai, tai skaitā AE mērķi, nosakot dalībvalstīm pienākumu noteikt savus nacionālos AE mērķus vai nosakot šo mērķu aprēķināšanas metodi.Latvijas Nacionālajā enerģētikas un klimata plānā 2021.-2030.gadam[[1]](#footnote-2) noteiktie AE mērķi ir:

| **Politikas rezultāts dekarbonizācijas dimensijas AER enerģijas apakšdimensijā** | **Faktiskā****vērtība** | **Mērķa vērtība** |
| --- | --- | --- |
| **2017** | **2020** | **2022** | **2025** | **2027** | **2030** |
| AE īpatsvars enerģijas galapatēriņā (%) | 39,01 | 40 | **41,8** | **44,3** | **46,5** | **50** |
| indikatīvais AE īpatsvars elektroenerģijas ražošanā (%) | 54,36 | *59,8* |   |   |   | *>60* |
| indikatīvais AE īpatsvars siltumenerģijas un aukstumenerģijas ražošanā (%) | 54,58 | *53,4* | *55,2* | *56,08* | *56,69* | *57,59* |

Tāpat plānā ir noteikts mērķis nodrošināt Latvijas AE īpatsvara nepazemināšanos zem 40% līmeņa.Šobrīd nevienā Latvijas tiesību aktā nav noteikti Latvijas saistību AE jomā – nodrošināt iepriekšminēto AE mērķu izpildi, politikas izstrādes un saistību izpildes pienākumi un nav noteikta atbildība šo saistību izpildei. Šobrīd Latvijā nepastāv īpašs regulējums energokopienām. Latvijā vēl nav tipisku energokopienu piemēru, taču vairākas daudzdzīvokļu mājas līdz ar renovāciju ir uzstādījušas arī AER iekārtas (saules enerģijas) kolektīvajam pašpatēriņam, kā arī dažādu projektu ietvaros paplašinās AER izmantošana mājsaimniecībās un uzņēmumos. Arī pašvaldības iestāžu ēkām, kurās enerģija tiek iegūta no AER, piemīt kopienas vērtība. Nozīmīgi pilotprojekti sadarbībā ar Rīgas plānošanas reģionu un “Co2mmunity: Kopienu atjaunojamās enerģijas projektu kopradīšana un kopfinansēšana”[[2]](#footnote-3) šobrīd īstenoti Mārupes novadā. Vietējām kopienām ir būtiska loma sociālai ekonomiskai un ekonomiskai transformācijai Eiropā. Energokopienām izmanto dažādus nosaukumus un tās attiecas uz plaša spektra iniciatīvām, kas ietver dažādas tehnoloģijas, organizācijas veidus un sabiedrības līdzdalības pakāpes un formas. Energokopienu piemēri Eiropā ir saistīti ar ekociematiem, daudzdzīvokļu mājām, sociālajām atbalsta organizācijām, kooperatīviem, pārejas iniciatīvām, neformālam asociācijām, skolām un vietējām pašvaldībām. Energokopienas var tikt izveidotas, vadoties no ekonomiskiem apsvērumiem, kā arī vadoties no sociāliem vai vides apsvērumiem. To izveidošanās gadījumā rodas papildu ieguvumi, kā sabiedrības labākas zināšanas par klimata un AER jautājumiem, sabiedrības lielāka socializācija u.c. Tomēr daudzās valstīs atbalsta shēmas ir izšķirošs jautājums, lai energokopienas būtu ekonomiski iespējamas. Energokopienas reglamentē Direktīvas 2018/2001 22.pants – šajā direktīvā izmantots termins AE kopiena, kā arī Eiropas Parlamenta un Padomes 2019.gada 5.jūnija direktīva Nr. 2019/944 *par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES* (turpmāk – Direktīva 2019/994) – kur izmantots termins “iedzīvotāju energokopiena”. Direktīvās definēto energokopienu nosacījumi lielā mērā ir līdzīgi, bet ir atšķirīgas nianses. Salīdzinot abu direktīvu definīcijas, galvenās atšķirības saistītas ar kopienu darbības ģeogrāfiskajām robežām (AER kopienu kritērijs) un tehnoloģijām (tikai AER vai tikai elektroenerģija):

|  |  |  |
| --- | --- | --- |
|   | Iedzīvotāju energokopiena Direktīva 2019/944 | AER kopiena Direktīva 2018/2001 |
| Dalība  | Fiziskas un juridiskas personas, iestādes un pašvaldības, nelieli uzņēmumi  | Fiziskas un juridiskas personas, iestādes un pašvaldības, nelieli uzņēmumi, ja komercdarbība nav primārā darbības joma  |
| Ģeogrāfiskas robežas  | Nav ierobežojumi, var pastāvēt arī pārrobežu energokopienas  | Akciju turētāji un dalībnieki atrodas to AER projektu tuvumā, kurus kopiena pārvalda un attīsta   |
| Darbības jomas  | Tikai elektroenerģija: Ražošana, sadale, piegāde, patēriņš, agregācija, uzkrāšana, energoefektivitātes pakalpojumi, elektroauto uzlāde vai citi pakalpojumi  | Visas jomas, kas saistītas ar AER - enerģijas ražošanu, sadale, patēriņš un pārdošana  |
| Tehnoloģijas  | Tehnoloģiski neitrālas  | Tikai AER tehnoloģijas  |

Latvijas enerģētikas politika līdz šim maz atbalstīja energokopienu projektus. Kopienu iniciatīvas kā sabiedrības organizācijas forma atrodas starp pārvaldi un uzņēmējdarbību. Latvijā pilsoniskais sektors un kooperatīvu darbība vēl nav pietiekami attīstīta. Centralizēti pārvaldītās energosistēmas liberalizācija vēl nav kļuvusi draudzīga sabiedriskām iniciatīvām un nav pietiekami atvērta hibrīdām sadarbības formām. Sabiedrības līdzdalība enerģijas ražošanā Latvijā ir zema, tāpēc kopienu enerģijas attīstībai jāsastopas ar vairākiem izaicinājumiem. Kā viens no šķēršļiem pašpatēriņa pieaugumam ir stimulējošu instrumentu iztrūkums, bet otrs – regulējums, kas neveicina iniciatīvas. Šķēršļi ir saistīti arī ar projektu augstajām sākotnējām izmaksām un atmaksāšanās periodu. Tādejādi pašražošanas iekārtu uzstādīšana pieejama nelielam īpašnieku lokam. Šie šķēršļi attiecas gan uz individuāliem aktīvajiem lietotājiem, kas iegādājas saules paneļus, kolektorus vai siltumsūkņus, gan arī izmaksu ierobežojumi skar līdzdalību energokopienu izveidē.Tiesiskā regulējuma mērķis un būtība1. Likumprojekta nosacījumi attiecībā uz AE jautājumiem ir izstrādāts, lai Latvijas tiesību aktos izteiktu Direktīvas 2018/2001 nosacījumus attiecībā uz AE saistību izpildi, AE statistikas aprēķinu AE saistību izpildes apjoma noteikšanai, AE statistikas pārskaitījumiem, kopprojektu ar citu ES dalībvalsti vai trešo valsti AE ražošanai veikšanas nosacījumiem. Tāpat likumprojektā ir iekļauti nosacījumi ilgtspējas kritērijiem, kas ir piemērojami AER un AE, lai to izmantošanas apjomus varētu ņemt vērā AE saistību izpildē.
2. Izpildot NEKP, likumprojektā ir izteikti nosacījumi jaunizveidojamajam AER veicināšanas un energoefektivitātes uzlabošanas fondam, kā arī nosacījumi enerģētikas politikas saistību izpildei un izpildes uzraudzībai, nosakot pienākumus un atbildības attiecīgo Regulas 2018/1999 nosacījumu izpildei.
3. Tāpat likumprojektā attiecībā uz AE rīcībpolitiku un tās īstenošanas pasākumiem ir noteikti nosacījumi sabiedrības informēšanai un komersantu finansiālajai stabilitātei.
4. Likumprojekta nosacījumi attiecībā uz energokopienām ir izstrādāti, lai atbilstoši Latvijas Nacionālajam enerģētikas un klimata plānam 2021.-2030. gadam veicinātu sabiedrības iesaisti enerģijas ražošanā, kas savukārt var veicināt arī Latvijai noteikto mērķu sasniegšanu, kaut arī šobrīd šī ietekme ir neliela. Tikpat būtiska ir sabiedrības iesaiste, lai veicinātu izpratni par energosistēmas darbību un AER nozīmi klimata mērķu sasniegšanā, kas sekojoši var veicināt izpratni par lielāka mēroga pasākumu ieviešanas nepieciešamību. Energokopienu regulējuma mērķi ir nodrošināt, lai iedzīvotājiem un uzņēmējiem ir iespējas samazināt savus izdevumus, ražojot enerģiju pašiem; panākt, ka, attīstoties energokopienām, tiek veicināta vides kvalitātes uzlabošana un tiek stimulēta vietējā ekonomika; izveidot papildu darba vietas iekārtu ieviešanas pakalpojumu sniegšanā.
5. Tāpat ar likumprojektu tiek pārņemti Direktīvas 2018/2001 un Direktīvas 2019/944 nosacījumi attiecībā uz energokopienām.
6. Likumprojektā izteiktā energokopienas definīcija ietver kopējos nosacījumus, kas attiecas gan uz Direktīvas 2018/2001 2. panta 16.punktā definētajām AER kopienām, gan Direktīvas 2019/944 2.panta 11.punktā definētajām iedzīvotāju energokopienām.
7. Likumprojektā tiek noteikts, ka energokopiena atbilst atjaunojamās enerģijas kopienas vai elektroenerģijas energokopienas statusam, kas nozīmē, ka energokopiena var atbilst vai nu vienam no minētajiem vai abiem statusiem. Tāpat ir noteikts, ka energokopienas biedri saglabā tiem noteiktos galalietotāja vai aktīvā lietotāja tiesības un pienākumus.
8. Jāņem vērā, ka likumprojekts nenosaka energokopienu juridisko formu – līdzšinējā Eiropas pieredze liecina, ka šī forma var būt visdažādākā - (1) kooperatīvi, (2) sabiedrības ar ierobežotu atbildību, (3) nodibinājumi un fondi, (4) mājokļu asociācijas (īpašnieku/īrnieku biedrības), (5) bezpeļņas uzņēmumi (tipiski ciemu siltumapgādē Dānijā), (6) publiskās/privātās partnerības.
9. Tāpēc Latvijas gadījumā energokopienai var būt jebkāda juridiskā forma, ja tā nodrošina atbilstību normatīvajos aktos noteiktajām prasībām energokopienai, piemēram, biedrība vai nodibinājums, kooperatīvs, komandītsabiedrība, komercsabiedrība, tai skaitā sociālais uzņēmums.
10. Ar likumprojektu paredzēts transponēt arī vairākus Direktīvas 2018/2001 19. pantā iekļautos nosacījumus attiecībā uz izcelsmes apliecinājumiem, kurus piešķir par atjaunojamo enerģiju. Turklāt tā kā saskaņā ar Eiropas Parlamenta un Padomes Direktīvu 2012/27/ES *par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK* izcelsmes apliecinājumus var piešķirt arī par tādu enerģiju, kas nav atjaunojamā enerģija, bet ir saražota augstas efektivitātes koģenerācijas procesā, likumprojekta tvērums nosedz abus gadījumus vienkopus.
11. Papildus, likumprojekts pārņemtu arī Direktīvas 2018/2001 16.panta nosacījumus attiecībā uz vienotā kontaktpunkta izveidi AER enerģijas ražošanas iekārtu ieviešanai. Lai neradītu normatīvā regulējuma sadrumstalotību, vienotais kontaktpunkts tiks attiecināts uz visu enerģijas ražošanas iekārtu ieviešanu (ne tikai AER). Vienotā kontaktpunkta funkcijas pildītu Ministru kabineta noteiktā atbildīgā iestāde enerģētikas politikas administrēšanas jomā, kura koordinētu administratīvo atļauju un tehnisko noteikumu saņemšanu līdz enerģijas ražošanas iekārtu nodošanai ekspluatācijā un elektrostaciju gadījumā līdz to pieslēgšanai elektrotīklam. Tādējādi enerģijas ražošanas iekārtu ieviesējam nebūtu jāvēršas pie vairākām iestādēm (piemēram, Ekonomikas ministrijas, elektroenerģijas sistēmas operatora, būvvaldes), bet nepieciešamās darbības atļauju saņemšanai varētu tikt veiktas ar vienas iestādes starpniecību, kura nodrošinās kopējo procesa koordināciju un komunikāciju ar iesniedzēju. Vienotā kontaktpunkta darbības organizācija, tvērums un procesa ilgums tiks noteikts Ministru kabineta noteikumos, kas jāizdod līdz 2022.gada 1.janvārim.
12. Likumprojektā grozīta Enerģētikas likuma 19.panta pirmā daļa paredz grozījumus papildinot normu ar vārdiem “izņemot enerģijas ražošanas un tirdzniecības objektus”. Atšķirībā no pārvades un sadales sistēmu operatoru objektiem enerģijas ražošanas un tirdzniecības objektu būvniecības un uzturēšanas izmaksas būtiski neietekmē vieta, kurā attiecīgais objekts atradīsies. Lai gan enerģijas ražošanas objekta atrašanās vieta var ietekmēt enerģijas ražotāja komercdarbību, šāds ražotājs atrodas salīdzināmos apstākļos ar ražotājiem un pakalpojumu sniedzējiem citās nozarēs. Līdz ar to likumā nebūtu pamata enerģijas ražotājiem un tirgotājiem noteikt tiesības izmantot jebkuru zemi par vienreizēju samaksu, jo tas ierobežotu zemes īpašnieku tiesības apstākļos, kad sabiedrības interesēs tas nav nepieciešams, turklāt šādu tiesību nav arī komersantiem citās nozarēs.

Tiesības energoapgādes komersanta objekta ierīkošanai izmantot jebkuru zemi, attiecināmas tikai uz tādiem komersantiem, kuri nodrošina elektroenerģijas, dabasgāzes un siltumenerģijas sistēmas pakalpojumus (pārvadi un sadali), kā arī dabasgāzes uzglabāšanas pakalpojumus, ņemot vērā šo pakalpojumu īpatnības un sabiedrisko nozīmību. Savukārt enerģijas ražošanas objektus ir pamats būvēt uz enerģijas ražotājam piederošas vai nomātas zemes, ievērojot vispārējo civiltiesību regulējumu un brīvā tirgus apstākļus.1. Likumprojektā ietvertie grozījumi ietver izmaiņas likuma 19.panta 1.1 daļas 2.punktā. Grozījumā konkrētajā punktā precizēta sadaļa par objektu ierīkošanu bez saskaņojuma ar zemes īpašnieku esošo aizsargjoslu robežās, jo tā nereti raisa sabiedrības diskusijas par to izpratni, kļūdaini pieņemot, ka esošajā aizsargjoslā var būvēt kāda cita energoapgādes komersanta objektu. 19.panta 1.1daļa attiecas uz energoapgādes komersanta (sistēmas operatoru) tīklu ierīkošanu. Praksē ir gadījumi, kad šo daļu vēlas izmantot arī citas personas (kas nav energoapgādes komersanti) attiecībā uz savā piederībā esošo tīklu izbūvi. Piemēram, privātpersona vēlas iebūvēt savu elektrolīniju (pieslēguma kabeli) sistēmas operatora (vai citai personai piederoša) esoša objekta aizsargjoslā, tomēr tāda izpratne nav korekta. Šī norma ir radīta, lai energoapgādes komersants sev piederoša objekta aizsargjoslā (tātad jau apgrūtinātajās teritorijās) varētu iebūvēt vēl papildus objektus – piemēram, zem vai virs elektrolīnijas izvietot uzskaites sadalni pieslēguma ierīkošanai. Cita īpašnieka objekta aizsargjoslā bez objekta (kam noteikta aizsargjosla) īpašnieka saskaņojuma nav iespējams neko iebūvēt ne no Aizsargjoslu likuma (45.panta ierobežojumi), ne no Būvniecības regulējuma viedokļa (Vispārīgie būvnoteikumi – 13.,17.18.punkts). 19.panta 1.1daļas 2.punkts nosaka vispārīgo principu, ka esošās aizsargjoslas robežās var tikt izbūvēti papildus objekti, kas nerada papildus apgrūtinājumu zemes īpašniekam (jau minētais sadalnes izbūves piemērs esošās 0,4 kV līnijas aizsargjoslā). Savukārt 19.panta 1.1daļas 3.1punkts saistīts ar īpašiem gadījumiem un arī citiem normatīviem – konkrēti LBN008 “Inženiertīklu izvietojums”. Tas radīts, lai gaisvadu līnijā varētu iebūvēt (vai to pārbūvēt par) kabeļlīniju – svarīgi gan esošo elektropārvades līniju pārbūvei, gan jaunu pieslēgumu ierīkošanai. Atbilstoši būvnormatīvam, kabeļlīniju nedrīkst izbūvēt tuvāk par 2 m no gaisvadu līniju balstiem, no tā veidojas situācija, ka, izbūvējot kabeļlīniju esošā 0,4 kV gaisvadu līnijā pilsētā, kopējā aizsargjoslu aizņemtā platība paplašinās par 0,5 m.
2. Papildinājums 19.panta 1.1 daļas 3.2 punktā precizē, ka tiesības zemes īpašnieku saskaņošanas procedūru aizstāt ar informēšanu par jauna energoapgādes komersanta objekta ierīkošanu ir gadījumos, kad objektam noteikts nacionālo interešu statuss un veikts ietekmes uz vidi novērtējums vai pieņemts lēmums par ietekmes uz vidi novērtējuma procedūras nepiemērošanu.
3. ES jaunais elektroenerģijas tirgus dizains paredz, ka elektroenerģijas lietotājiem ir tiesības saņemt pieprasījuma reakcijas pakalpojumu, kuru sniedz agregators, jo šāds pakalpojums ir svarīgs instruments energoefektivitātes uzlabošanai, ar tā palīdzību tiek optimizēta elektrotīklu izmantošana un balansēšana, kā arī elektroenerģijas ražošana un patēriņš. Līdz ar to Elektroenerģijas tirgus likumā ir noteikts, ka pieprasījuma reakcijas pakalpojumu sniedz agregators, kurš ir reģistrēts komersants. Saskaņojot Elektroenerģijas tirgus likuma un Enerģētikas likuma regulējumu, Enerģētikas likuma pirmo pantu nepieciešams papildināt, ar terminu “agregators” un attiecīgi precizēt Enerģētikas likuma 7.panta trešo daļu, nosakot, ka agregatora darbību nepieciešams regulēt saskaņā ar likumu “Par sabiedrisko pakalpojumu regulatoriem” un ka agregatoram pirms pieprasījuma reakcijas pakalpojuma sniegšanu uzsākšanas ir pienākums reģistrēties agregatoru reģistrā.
4. Ievērojot to, ka normatīvā akta tekstam ir jābūt lakoniskam un to, ka regulējumam, kas attiecas uz centralizēto vai lokālo siltumapgādi nebūtu jāatšķiras, nodrošinot vienlīdzīgu attieksmi pret komersantiem un visiem siltumenerģijas galalietotājiem, neatkarīgi no tā, kāda veida siltumapgādes sistēmai ir pieslēgta lietotāja siltumapgādes sistēma, no Enerģētikas likuma terminiem būtu izslēdzams termins “lokālā siltumapgāde”, “lokālā aukstumapgāde” un “autonomais ražotājs”, attiecīgi precizējot normas, kas noteic centralizētās un lokālās siltumapgādes regulējumu.
5. Nepieciešams precizēt Enerģētikas likuma 1.panta 4.2punktu, kas definē terminu “centralizētā siltumapgādes sistēma”, jo minēto sistēmu viens no elementiem ir lietotāju siltumapgādes sistēmas, nevis siltumenerģijas lietotāji.
6. Ņemot vērā, ka dabasgāzes tirdzniecību iespējams veikt virtuālajā tirdzniecības punktā, tas ir, vietā, kura nav fiziski noteikta dabasgāzes pārvades sistēmā un kurā notiek dabasgāzes nodošana starp sistēmas lietotājiem, veidojot vienlīdzīgu darbības vidi dabasgāzes vairumtirgotājiem un mazumtirgotājiem, nepieciešams attiecīgi precizēt Enerģētikas likuma 1.pantā noteiktos terminus “enerģijas tirdzniecība” un “tirgotājs”. Bez tam jāveic izmaiņas Enerģētikas likuma 7.pantā, nosakot pienākumu ārvalstu komersantam reģistrēties dabasgāzes tirgotāju reģistrā, ja tas vēlas virtuālajā tirdzniecības punktā pārdot dabasgāzi Latvijā reģistrētam dabasgāzes tirgotājam, tādejādi tiek nodrošināts, ka dabasgāzes tirgotājam, kas pārdod dabasgāzi tirgotājiem (vairumtirdzniecība) vai galalietotājiem (mazumtirdzniecība) ir jāievēro vienāds Enerģētikas likumā un citos normatīvos aktos noteiktais pienākumu kopums.
7. Enerģētikas likuma 1.panta 50.punkts noteic, ka tirgus dalībnieks ir dabasgāzes ražotājs, sistēmas operators, tirgotājs vai galalietotājs, kas darbojas dabasgāzes tirgū saskaņā ar brīvprātīgas līdzdalības principu. Tā kā tirgus dalībnieka definīcija ietver jebkuru sistēmas operatoru, likuma 5.panta trešajā daļā dabasgāzes pārvades sistēmas operators nav izdalāms kā atsevišķs subjekts, uz kuru attiecināma prasība ievērot Eiropas Parlamenta un Padomes regulā Nr.1227/2011 *par enerģijas vairumtirgus integritāti un pārredzamību* noteikto.
8. Ievērojot pašreizējo praksi siltumapgādē, kad siltumenerģijas pārvades un sadales pakalpojumu sniedz viens energoapgādes komersants, Enerģētikas likuma 1.pants ir papildināms ar terminu “siltumenerģijas pārvade un sadale” un “siltumapgādes sistēmas operators”. Attiecīgi nepieciešams precizēt Enerģētikas likuma 1.panta 13. un 15.punktā noteiktos terminus “enerģijas pārvade” un “enerģijas sadale”, norādot, ka termini attiecas tikai uz elektroenerģijas un dabasgāzes transportēšanu. Siltumapgādes sistēmas operatoram tāpat kā pārējiem sistēmas operatoriem ir jānodrošina sistēmas lietotāju pieeja siltumenerģijas pārvades un sadales sistēmai, kā arī siltumenerģijas sistēmas darbību, apkalpošanu un drošumu. Līdz ar to Enerģētikas likuma 6.panta pirmo daļu, kā arī 15.panta pirmo, otro, trešo, ceturto un sesto daļu nepieciešams papildināt ar atsauci uz siltumenerģijas sistēmas operatoru.
9. Atbilstoši OECD ziņojumā ietvertajām rekomendācijām, veicot sabiedrisko pakalpojumu regulēšanu, lielāku uzmanību jāpievērš patērētāju labklājībai un regulēto nozaru kopējam veikumam, attiecīgi pārorientējot pieeju tarifu noteikšanā uz stimulējošo regulēšanu (*incentive regulation*), piemēram, tarifu augšējās robežas noteikšanu.
10. Veicinot ES pilnībā funkcionējoša un savstarpēji savienota iekšējā enerģijas tirgus izveidi, Eiropas Komisijas (turpmāk – Komisija) normatīvie akti ietver tādus tarifu noteikšanas principus, kas sekmē ne vien sabiedrisko pakalpojumu sniedzēju ekonomiski pamatotu izmaksu segšanu, bet arī vērsti uz sistēmas elastības un enerģijas piegāžu drošības vairošanu. Tā, piemēram, Komisijas 2017.gada 16.marta Regula Nr.2017/460, ar ko izveido tīkla kodeksu par harmonizētām gāzes pārvades tarifu struktūrām (turpmāk – Regula Nr.2017/460) paredz iespēju valstu regulatīvajām iestādēm noteikt sistēmas operatora atļautos ieņēmumus, tāpat minētā regula noteic gan “režīmu bez cenas griestiem” (ieņēmumu griestu režīms, peļņas normas režīms un “izmaksu plus” režīms), gan “režīmu ar cenas griestiem” (režīms, saskaņā ar kuru regulatīvās iestādes nosaka maksimālo tarifu). Līdz ar to Regulā Nr.2017/460 ietvertais tiesiskais regulējums pieļauj ne vien tādu tarifu noteikšanu, kas vērsti vienīgi uz ekonomiski pamatotu izmaksu segšanu, bet arī tādu, kas vērsti uz maksimāli efektīvu infrastruktūras izmantošanu un enerģijas tirgus likviditātes celšanu, ļaujot sistēmu operatoriem piemērot zemāku tarifu nekā noteikusi regulatīvā iestāde.
11. Ievērojot, ka ES regulējumā ietvertie tarifu noteikšanas principi ir plašāki nekā Latvijas regulējumā noteiktie, 2020.gada 13.februārī tika veikti attiecīgi grozījumi likumā “Par sabiedrisko pakalpojumu regulatoriem”. Saskaņojot likumā “Par sabiedrisko pakalpojumu regulatoriem” un Enerģētikas likumā noteikto par sabiedrisko pakalpojumu sniedzēju pakalpojumu tarifu noteikšanu un aprēķināšanu, ir izstrādāti grozījumi Enerģētikas likuma 15.panta 1.1daļā un 47.panta otrajā daļā. Minētie grozījumi noteic, ka enerģētikas nozarē sistēmas pakalpojuma tarifus nosaka saskaņā ar Regulatora noteikto tarifu vai tarifu augšējās robežas aprēķināšanas un noteikšanas metodiku, kā arī tarifu vai tarifu augšējās robežas piemērošanas kārtību.
12. Atbilstoši Enerģētikas likuma 1.panta 4.2punktam centralizētā siltumapgādes sistēma ir siltumavotu, siltumenerģijas pārvades un sadales siltumtīklu sistēmu un siltumenerģijas lietotāju siltumapgādes sistēmu kopums saskaņotai siltumenerģijas ražošanai, pārvadei, sadalei un patēriņam. Ievērojot, ka centralizētās siltumapgādes sistēmu veidojošie elementi var atrasties vairāku siltumapgādes komersantu valdījumā un jebkuram no centralizētās siltumapgādes elementiem būtu jādarbojas maksimāli efektīvi, nodrošinot siltumenerģijas lietotājiem kvalitatīvus siltumapgādes pakalpojumus par iespējami zemākām izmaksām, nepieciešams precizēt Enerģētikas likuma 46.panta piekto daļu, paredzot, ka Ministru kabinets nosaka energoefektivitātes prasības ne tikai licencēta vai reģistrēta energoapgādes komersanta valdījumā esošām centralizētām siltumapgādes sistēmām, bet arī licencēta vai reģistrēta energoapgādes komersanta valdījumā esošiem centralizētās siltumapgādes sistēmas elementiem.
13. Attīstoties siltumenerģijas tirgum, būtu nepieciešams veidot regulējumu, kas paredz mazināt gadījumus, kuros nepieciešams regulēt siltumenerģijas cenu, vienlaikus nemazinot siltumapgādes komersantu uzraudzību. Ievērojot, ka mājsaimniecības lietotāji ir sociāli maz aizsargātākie lietotāji, Enerģētikas likuma 47.pantā nepieciešams noteikt, ka tarifs par pakalpojumiem tiek noteikts tikai tādam siltumenerģijas komersantam, kas, izmantojot centralizēto siltumapgādes sistēmu, ražo, pārvada un sadala un pārdod siltumenerģiju galalietotājiem, ja starp tiem ir mājsaimniecības lietotāji. Pārējos gadījumos pakalpojums tiek sniegts par vienošanās cenu.
14. Enerģētikas likuma 48.panta pašreizējā redakcija noteic, ka siltumenerģijas sistēmas operators savā licences darbības zonā iepērk siltumenerģiju no siltumenerģijas ražotājiem. Siltumenerģijas iepirkšana ir iespējam tikai tad, ja siltumenerģijas ražotājam ir siltumenerģijas pārvades un sadales sistēmas pieslēgums. Līdz ar to Enerģētikas likuma 48.pants būtu papildināms ar jaunu punktu, kas nosaka prasības attiecība uz pieslēguma ierīkošanu. Bez tam Enerģētikas likuma 48.pants būtu papildināms ar punktu, kas noteic, ka siltumenerģijas sistēmas operatoru licenču darbības zonas nevar pārklāties, tādējādi izslēdzot iespēju būvēt esošajai siltumapgādes sistēmai paralēlu sistēmu. Paralēlu sistēmu esamība samazinātu siltumenerģijas lietotāju skaitu, kuru apgādei tiku izmantota attiecīgā siltumenerģijas transportēšanas sistēma, attiecīgu paaugstinot izmaksu apjomu, kuras jāsedz katram siltumenerģijas lietotājam.
15. Veicinot siltumenerģijas tirgus attīstību, Enerģētikas likumā ir noteiks, ka siltumapgādes sistēmas operators tehniski nodalītā centralizētās siltumapgādes sistēmā iepērk siltumenerģiju no tās ražotājiem par vienošanās cenu. Tomēr nebūtu pieļaujams, ka siltumenerģijas ražotājs ar būtisku ietekmi tirgū izmantotu savu ietekmi un noteiktu cenu, kuras rezultāta siltumenerģijas galalietotājiem būtu liegta iespēja saņemt siltumenerģiju par tarifu, kas atbilst ekonomiski pamatotām izmaksām. Veicot izmaiņas Enerģētikas likuma 49.panta pirmajā daļā, nepieciešams noteikt, ka siltumenerģijas sistēmas operators var iepirkt siltumenerģiju no siltumenerģijas ražotāja ar būtisku ietekmi par Regulatora noteiktu tarifu. Regulatoram jānosaka kārtība un kritēriji, saskaņā ar kuriem siltumenerģija tiek iepirkta par vienošanās cenu vai par Regulatora noteiktajiem tarifiem vai par tarifiem, ko noteicis siltumenerģijas ražotājs saskaņā ar Regulatora noteikto tarifu vai tarifu augšējās robežas aprēķināšanas un noteikšanas metodiku, kā arī tarifu vai tarifu augšējās robežas piemērošanas kārtību, ja ir saņemta regulatora atļauja.
16. Atbilstoši Ministru kabineta 2014.gada 30.septembra noteikumiem Nr.576 “Būvniecības valsts kontroles biroja nolikums” Būvniecības valsts kontroles biroja (turpmāk – BVKB) darbības mērķis ir atbilstoši normatīvajos aktos noteiktajai kompetencei nodrošināt kvalitāti un drošību būvniecības jomā, kā arī nodrošināt enerģētikas politikas īstenošanu. Ievērojot minēto un ievērojot likumā “Par sabiedrisko pakalpojumu regulatoriem” Regulatoram noteiktās funkcijas, nepieciešams precizēt Enerģētikas likuma 82.pantu, nosakot, ka energoapgādes komersantu objektu ekspluatāciju kontrolē BVKB, bet Regulators īsteno Enerģētikas likumā un citos normatīvajos aktos energoapgādes komersantiem noteikto elektroapgādes, siltumapgādes un dabasgāzes apgādes pakalpojumu sniegšanas kvalitātes prasību izpildes un atbilstības kontroli un uzraudzību.
17. Ievērojot, ka Enerģētikas likuma 84.1panta pirmā daļa neparedz dabasgāzes uzglabāšanas sistēmas operatora pienākumu izstrādāt krātuves pieslēguma noteikumus, nepieciešams precizēt likuma 101.panta 2.punktu, izslēdzot sistēmas operatora atbildību par pieslēguma noteikumu neievērošanu un pieslēgumu krātuvei nenodrošināšanu.
18. Saskaņā ar Enerģētikas likuma 15.panta sesto daļu dabasgāzes sistēmu operatori ir atbildīgi par attiecīgo sistēmu darbību, apkalpošanu un drošumu, sistēmu vadību un attīstību, savienojumu ar citām sistēmām, kā arī par sistēmu ilglaicīgu spēju nodrošināt dabasgāzes pārvadi vai sadali atbilstoši pieprasījumam. Lai nodrošinātu koordinētu un tālredzīgu pārvades un sadales sistēmu attīstību, ir nepieciešams noteikt šo sistēmu operatoru pienākumu izstrādāt un attiecīgi Regulatoram apstiprināt dabasgāzes pārvades un sadales sistēmu attīstības 10 gadu plānu, tāpat kā tas attiecībā uz elektroenerģijas pārvades un sadales sistēmu ir noteikts Elektroenerģijas tirgus likuma 15.1un 19.1pantā. Līdz ar to nepieciešams papildināt arī Enerģētikas likumu ar jaunu 117.1pantu, kas paredz minēto attīstības plānu izstrādi, apstiprināšanu un uzraudzību. Turklāt nepieciešams papildināt likuma 99., 100. un 101.1pantu ar normām, kas nosaka atbildību par jaunu infrastruktūras objektu plānošanas, būvniecības un nodošanas ekspluatācijā nenodrošināšanu un sistēmas attīstības 10 gadu plāna neizstrādāšanu, tāpat kā tas ir paredzēts Elektroenerģijas tirgus likuma X nodaļas attiecīgajās normās.
19. Vienlaikus konstatēta nepieciešamība paplašināt to personu loku, kurām Enerģētikas likumā būtu noteiktas tiesības Regulatora vārdā izskatīt pārkāpuma lietas un pieņemt lēmumus, lai padarītu efektīvāku pārkāpumu izskatīšanas procesu. Tādējādi maznozīmīgas pārkāpuma lietas, piemēram, informācijas neiesniegšana, kas būtiski neietekmē dabasgāzes tirgu un Regulatora darbu, varētu izskatīt Regulatora padomes priekšsēdētāja norīkota Regulatora amatpersona (grozījumi likuma 105.pantā).
20. Somijas, Igaunijas un Latvijas vienotās dabasgāzes pārvades ieejas-izejas sistēmas darbības uzsākšana 2020.gadā ir veicinājusi dabasgāzes piegādātāju skaita pieaugumu. Līdz ar to, lai nodrošinātu dabasgāzes apgādes sistēmas drošumu, īpaša uzmanība ir jāpievērš vienotajā dabasgāzes pārvades ieejas-izejas sistēmā ievadāmās un pārvadāmās dabasgāzes kvalitātes raksturlielumiem. Tādēļ Enerģētikas likumā jāparedz dabasgāzes pārvades sistēmas operatora pienākumu sadarboties ar citiem reģionālā dabasgāzes tirgus dabasgāzes pārvades sistēmas operatoriem, izstrādājot un vienojoties par dabasgāzes kvalitātes prasībām, un Ekonomikas ministrijas kā par enerģētikas politiku atbildīgās ministrijas pienākumu saskaņot vienotajā dabasgāzes pārvades ieejas-izejas sistēmā ievadāmās un transportējamās dabasgāzes kvalitātes raksturlielumus.
21. Papildināt likumprojekta 1.panta 2.punktā esošo definīciju. Situācijās, ka autonomais ražotājs kādu iemeslu dēļ nespēj patērēt tikai savām vajadzībām saražoto siltumenerģiju vai dzesēšanas enerģiju, nepieciešams noteikt, ka ražotājs ir tiesīgs pārdot saražoto siltumenerģiju vai dzesēšanai nepieciešamo enerģiju citiem enerģijas lietotājiem. Tādejādi autonomais ražotājs spētu efektīvāk izmantot savu uzstādīto sistēmu.
22. Nepieciešams precizēt Enerģētikas likuma 1.panta 4.1 punktu, kas definē terminu “centralizētā aukstumapgādes sistēma”, nosakot, kas ir centralizētā dzesēšana.
23. Enerģētikas likums paredz neatkarīgajiem ražotājiem ražot elektroenerģiju vai siltumenerģiju, neveicot tās sadali vai pārvadi sistēmā, kurā ir iekļauts. Svītrojot vārdus “sistēmā, kurā ir iekļauts”, komersanti drīkstēs ražot elektroenerģiju un siltumenerģiju arī citām sistēmām, tādejādi veicinot konkurenci un efektīgāku resursu apguvi.
24. Veicinot ES pilnībā funkcionējoša un savstarpēji savienota iekšējā enerģijas tirgus izveidi, Komisijas normatīvie akti ietver tādus tarifu noteikšanas principus, kas sekmē ne vien sabiedrisko pakalpojumu sniedzēju ekonomiski pamatotu izmaksu segšanu, bet arī vērsti uz sistēmas elastības un enerģijas piegāžu drošības vairošanu. Tā, piemēram, Komisijas 2017.gada 16.marta Regula Nr.2017/460, *ar ko izveido tīkla kodeksu par harmonizētām gāzes pārvades tarifu struktūrām* (turpmāk – Regula 2017/460) paredz iespēju valstu regulatīvajām iestādēm noteikt sistēmas operatora atļautos ieņēmumus, tāpat minētā regula noteic gan “režīmu bez cenas griestiem” (ieņēmumu griestu režīms, peļņas normas režīms un “izmaksu plus” režīms), gan “režīmu ar cenas griestiem” (režīms, saskaņā ar kuru regulatīvās iestādes nosaka maksimālo tarifu). Līdz ar to Regulā 2017/460 ietvertais tiesiskais regulējums pieļauj ne vien tādu tarifu noteikšanu, kas vērsti vienīgi uz ekonomiski pamatotu izmaksu segšanu, bet arī tādu, kas vērsti uz maksimāli efektīvu infrastruktūras izmantošanu un enerģijas tirgus likviditātes celšanu, ļaujot sistēmu operatoriem piemērot zemāku tarifu nekā noteikusi regulatīvā iestāde, lai to veicinātu, ir jāizslēdz 6.panta 3.1daļa.
25. Enerģētikas likuma 20.3 pantā aizstāt “Drošības policija” ar vārdiem “Valsts drošības dienests”, jo attiecīgā iestāde ir mainījusi savu nosaukumu.
26. Atbilstoši Enerģētikas likuma 1.panta 4.2punktam centralizētā siltumapgādes sistēma ir siltumavotu, siltumenerģijas pārvades un sadales siltumtīklu sistēmu un siltumenerģijas lietotāju siltumapgādes sistēmu kopums saskaņotai siltumenerģijas ražošanai, pārvadei, sadalei un patēriņam, nepieciešams precizēt 46.panta pirmo daļu.
27. Ievērojot, ka centralizētās siltumapgādes sistēmu veidojošie elementi var atrasties vairāku siltumapgādes komersantu valdījumā un jebkuram no centralizētās siltumapgādes elementiem būtu jādarbojas maksimāli efektīvi, nodrošinot siltumenerģijas lietotājiem kvalitatīvus siltumapgādes pakalpojumus par iespējami zemākām izmaksām, nepieciešams precizēt Enerģētikas likuma 46.panta piekto daļu, paredzot, ka Ministru kabinets nosaka energoefektivitātes prasības ne tikai licencēta vai reģistrēta energoapgādes komersanta valdījumā esošām centralizētām siltumapgādes sistēmām, bet arī licencēta vai reģistrēta energoapgādes komersanta valdījumā esošiem centralizētās siltumapgādes sistēmas elementiem.
28. Katrai ēkai un būvei ir sava apkures sistēma, tādēļ nepieciešams precizēt 52.pantā, ka ēku un būvju siltumapgādes sistēmas pieslēgšanās vai atslēgšanās no centralizētās siltumapgādes sistēmas nedrīkst traucēt siltuma saņemšanu pārējiem šīs sistēmas lietotājiem.
29. Nepieciešams precizēt, ka Valsts enerģētisko krīzi var izsludināt, ja enerģijas piegādes traucējumi skar valtspilsētas (pēc “Administratīvo teritorijas un apdzīvoto vietu likums” likuma 8.panta 3.daļas, valstspilsētas ir – Daugavpils, Jelgava, Jēkabpils, Jūrmala, Liepāja, Ogre, Rēzekne, Rīga, Valmiera un Ventspils), vai traucējumi ir plašāki par vienas pašvaldības teritoriju. Esošais regulējums noteica, ka viens no faktoriem ir iedzīvotāju skaits – viena trešdaļa, kas nav objektīvs rādītājs, jo arī mazāki, ilgstoši enerģijas traucējumi var apdraudēt iedzīvotāju un valsts drošību un veselību. Valstpilsētās koncentrējas lielākā daļa iedzīvotāju, rūpniecības un pakalpojumu sniedzēju.
30. Izsludinot enerģētisko krīzi, ne vienmēr tas nozīmēs, ka nepieciešams ierobežot enerģijas patēriņu vai prioritizēt atsevišķas lietotāju grupas, tādēļ nepieciešami precizējumi, kas norādītu, ka attiecīgās darbības ir jāveic, ja ir tādas nepieciešama.
31. Noteikt, ka arī vietējās enerģētiskās krīzes laikā elektroenerģijas, siltumenerģijas un sašķidrinātās naftas gāzes patēriņa ierobežošana atsevišķām enerģijas lietotāju grupām ir jāizvērtē un jāpielieto, ja tādi ir nepieciešami, nevis obligāti.
32. Viena no pašvaldību autonomajām funkcijām, kas tai deleģēta likumā “Par pašvaldībām” ir organizēt iedzīvotājiem komunālos pakalpojumus, tai skaitā siltumapgādi, neatkarīgi no tā, kā īpašumā atrodas dzīvojamais fonds. Valsts ir izstrādājusi plānošanas dokumentus kā “Nacionālais enerģētikas un klimata plāns 2021. - 2030. gadam” (NEKP), kas nosaka Latvijas valsts enerģētikas un klimata politikas pamatprincipus, mērķus un rīcības virzienus turpmākajiem desmit gadiem. Saskaņā ar NEKP mērķiem tiek paredzēts nodrošināt 50% AER īpatsvaru kopējā enerģijas gala patēriņā līdz 2030.gadam. Savukārt centralizētā siltumapgāde tiek identificēta kā nozare, kurai ir liela loma šī mērķa sasniegšanā, paredzot līdz 2030.gadam ikgadēji palielināt AER īpatsvaru par 0,55% siltumapgādē.

NEKP 4.3.punktā kā viens no problēmjautājumiem tiek identificēta nepietiekama pašvaldību ieinteresētība un informēšana. Raksturojot problēmjautājumu, tiek secināts, ka tieši pašvaldības ir atbildīgas par pašvaldības ēku energoefektivitātes uzlabošanu, par centralizētās siltumapgādes sistēmas attīstību, par nosacījumiem individuālai un lokālai siltumapgādei, par nosacījumiem attiecībā uz atkritumu un notekūdeņu apsaimniekošanu vai lauksaimnieciskajām darbībām. Pašvaldībām ir arī iespēja veicināt vai kavēt energoresursu vai tehnoloģiju izmantošanu. Vienlaikus kā viens no galvenajiem rīcības pasākumiem ir paredzēts pašvaldību zināšanu uzlabošana un pašvaldību iesaistes palielināšana videi un klimatam draudzīgas attīstības veicināšanā. Tiek arī secināts, ka, tā kā pašvaldības ir tiesīgas izdot saistošus normatīvos aktus, ir būtiski, ka tie tiek veidoti balstoties uz ilgtspējīgu inovāciju un lēmumu pamata. Pašvaldībām ir liela loma reģionu attīstības veicināšanā, tādēļ būtu nepieciešams veicināt pašvaldību darbinieku izpratni par energoefektivitāti un klimata pārmaiņām. Lai pašvaldības attīstītos klimatam draudzīgā virzienā, ir nepieciešams tās motivēt ieviest inovatīvas tehnoloģijas arī pašu darbā. Lai arī pašvaldības ir atbildīgas par siltumapgādes attīstību savu administratīvo teritoriju ietvaros, esošā likumdošana nesniedz skaidru redzējumu sekmīgi īstenot plānu. Izmaiņas 51.pantā ļautu pašvaldībai ierobežot personas tiesības attiecībā uz siltumapgādes veida izvēli, nosakot videi un klimatam draudzīgu risinājumu izvēles pienākumu. Līdz ar to ir secināms, ka, lai veicinātu pašvaldību iesaisti videi un klimatam draudzīgā attīstībā, nepieciešams likumā skaidri definēt šo leģitīmo mērķi un mērķa sasniegšanai jāpiešķir pašvaldībām tiesības un tiesiskus instrumentus, tas ir, skaidri un nepārprotami jāpiešķir pašvaldībām deleģējums to saistošajos noteikumos ierobežot personas tiesības izvēlēties siltumapgādes risinājumus, tai skaitā noteikt pienākumu pieslēgties centralizētajai siltumapgādei, ja tas ir ekonomiski un tehniski pamatots vai izvēlētā alternatīva ir no AER, vai izvēlētais individuālais siltumapgādes risinājums nav bezizmešu. Šāds deleģējums pašvaldībai ļautu sekmēt NEKP vides un klimata mērķu izpildi, veicinot nosprausto Zaļo kursu un dekarbonizācijas jautājumus. Palielinoties lietotāju skaitam centralizētajā siltumapgādes sistēmā, tas veicinātu arī izmaksu par siltumapgādi samazināšanu gala lietotājiem. Vērtējot sabiedrības kopīgos ieguvumus, tiktu veicināta vairāku NEKP mērķu izpilde, sniegts labums sabiedrībai, veicinot pieejamākus enerģijas risinājumus, uzlabota gaisa kvalitāte. 1. Nepieciešams precizēt 50.panta redakciju, lai stiprinātu CSA lomu, veicinātu jaunu pieslēgumu skaitu, kā arī AER un bezemisiju tehnoloģiju ieviešanu siltumapgādē un izpildītu NEKP plānus, nepieciešams precizēt, ka ēku un būvju īpašnieki var izvēlēties izdevīgāko siltumapgādes veidu, ja vien tas nav pretrunā ar šā likuma 51. un 52.pantu.
2. Nepieciešams precizēt 9.2pantu, nosakot, ka ir “licences darbības zona”, ar izmaiņām tiktu lietots vienots termins attiecībā uz siltumapgādi.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Regulators, BVKB, valsts aģentūra “Latvijas Nacionālais akreditācijas birojs” (turpmāk – LATAK), VAS “Latvenergo”. |
| 4. | Cita informācija | Izstrādājot regulējumu attiecībā uz energokopienām, ņemtas vērā rekomendācijas, kas izstrādātas ES Interreg Baltijas jūras reģiona transnacionālās sadarbības programmas 2014.-2020.gadam projekta “Co2mmunity” (Kopienu atjaunojamās enerģijas projektu kopradīšana un kopfinansēšana /*Co2mmunity: Co-producing and co-financing renewable community energy projects*) ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs: energoapgādes komersantus, sakaru komersantus, fiziskas personas, AE ražotājus, likumprojekta izpildes uzraudzības iestādes, pārvaldes iestādes, pašvaldības, atbilstības novērtēšanas sertificētās institūcijas un nacionālo akreditācijas institūciju, attīstības finanšu institūciju, vienoto dabasgāzes pārvades un uzglabāšanas sistēmas operatoru, dabasgāzes sadales sistēmas operatoru, elektroenerģijas pārvades sistēmas operatoru.  |
| 2. | Tiesiskā regulējuma ietekme uz tautsaimniecību un administratīvo slogu | Paredzamā ietekme uz administratīvo slogu.Ir paredzams, ka administratīvais slogs palielināsies likumprojektā minētajām iestādēm – Ekonomikas ministrijai attiecībā uz likumprojektā noteiktās rīcībpolitikas izstrādi un rīcībpolitikas īstenošanai noteikto pasākumu noteikšanu un īstenošanu, kā arī tiesību aktu izstrādi; BVKB attiecībā uz likumprojektā noteikto ziņojumu un tajā iekļaujamo datu, informācijas un analīzes sagatavošanu, kā arī veidojot vienoto kontaktpunktu enerģijas ražošanas iekārtu ieviešanai; valsts attīstības finanšu institūcijai ALTUM (turpmāk – ALTUM) attiecībā uz jaunizveidojamā AER veicināšanas un energoefektivitātes uzlabošanas fonda administrēšanu un finanšu līdzekļu vadību; vienotajam dabasgāzes pārvades un uzglabāšanas operatoram attiecībā uz izcelsmes apliecinājumu sistēmas izveidi un uzturēšanu.Paredzamā ietekme uz tautsaimniecību un uzņēmējdarbībuLikumprojekta nosacījumi attiecībā uz AER izmantošanas veicināšanu un AE valsts saistību izpildi uzņēmējdarbību neietekmēs negatīvi. AER veicināšanas un energoefektivitātes uzlabošanas fonda izveide un noteikto finanšu līdzekļu ieguldījums tajā var sniegt noteiktu atbalstu uzņēmējdarbības efektivizēšanai un pārejai uz ne-emisiju tehnoloģiju izmantošanu. Vienotā kontaktpunkta izveide enerģijas ražošanas iekārtu ieviešanā samazinās privātpersonu administratīvo slogu. |
| 3. | Administratīvo izmaksu monetārs novērtējums | Detalizēts administratīvo izmaksu monetārs novērtējums tiks sniegts katra konkrētā MK noteikumu projekta sākotnējā ietekmes novērtējuma ziņojumā (anotācijā).Vienlaikus BVKB administratīvās izmaksas radīsies likumprojektā noteikto divgadu progresa ziņojumu sagatavošanā, enerģētikas modelēšanas sistēmas koordinēšanā un sistēmas darbības nodrošināšanā (tai skaitā IT risinājumu izstrādē). Administratīvās izmaksas likumprojektā noteikto divgadu progresa ziņojumu sagatavošanā:f – politikas pārvaldības vecākā eksperta vidējā stundas tarifa likme 12.82 *euro* (saskaņā ar Valsts ieņēmumu dienesta publicēto informāciju[[3]](#footnote-4))l – nepieciešamais laiks informācijas sagatavošanai – 1232 stundas gadā (7 mēneši)n – subjektu skaits – 3 ziņojumib – informācijas sniegšanas biežums – 1 reizi divos gados (ziņojumu sagatavošanas cikls iekļaujas 2 kalendāros gados)C = (f x l) x (n x b) = (12.82\*1 232) x (3x1) = 15 794.24 x 3 = 47 382.72 *euro*.Administratīvās izmaksas likumprojektā noteiktās enerģētikas sistēmas modelēšana izveidei un sistēmas darbības uzturēšanai šobrīd nav iespējams prognozēt.Likumprojekts paredz Būvniecības kontroles valsts birojam nodrošināt energokopienu reģistra izveidi un energokopienu reģistrāciju. Tas ir papildus administratīvais slogs, tomēr nav paredzams, ka sākotnēji būs daudz energokopienu – drīzāk tie būs atsevišķi pilotprojekti.Izmaksas, kas radīsies vienotā kontaktpunkta ieviešanas procesā šobrīd nav prognozējamas.LATAK administratīvās izmaksas radīsies likumprojektā noteikto atbilstības novērtēšanas institūciju akreditēšanā un uzraudzībā (ņemot vērā LATAK tīmekļa vietnē pieejamo informāciju[[4]](#footnote-5)):f – atbilstības vērtētāja vidējā stundas tarifa likme 17.18 *euro* (saskaņā ar Valsts ieņēmumu dienesta publicēto informāciju[[5]](#footnote-6))l – nepieciešamais laiks informācijas sagatavošanai – 200 stundas gadā (5 darba nedēļas)n – subjektu skaits – 3 neatkarīgas institūcijasb – informācijas sniegšanas biežums – 1 reiziC = (f x l) x (n x b)C= (17.18 x 200) x (3x1) = 3 436 x 3 = 10 308 *euro*. |
| 4. | Atbilstības izmaksu monetārs novērtējums | Ir paredzams, ka atbilstības izmaksas var rasties likumprojektā iekļauto nosacījumi par konkrētu kurināmo atbilstību ilgtspējas un SEG emisiju samazināšanas kritērijiem, tomēr šīs izmaksas nav iespējams aprēķināt, jo minētā atbilstība tiks noteikta, izmantojot likumprojektā minētās brīvprātīgās shēmas, kuru darbības izmaksas ir komercnoslēpums. Izmaksas, kas radīsies vienotajam dabasgāzes pārvades un uzglabāšanas operatoram attiecībā uz izcelsmes apliecinājumu sistēmas izveidi un uzturēšanu tiks noskaidrotas iepirkuma procedūras rezultātā. Tā kā šīs izmaksas ir tieši saistītas ar sabiedrisko pakalpojumu sniegšanu, tās būtu atlīdzināmas ar sabiedrisko pakalpojumu tarifu palīdzību. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.g. | izmaiņas, salīdzinot ar vidēja termiņa budžeta ietvaru 2023.g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 358 869 | 0 | 209 320 | 209 320 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | -358 869 | 0 | -209 320 | -209 320 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | -358 869 | 0 | -209 320 | -209 320 |
| 5.1. valsts pamatbudžets | 0 | -358 869 | -209 320 | -209 320 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **1. Likumprojektā iekļauto nosacījumu attiecībā uz divgadu progresa ziņojumu un 2022.gada ziņojumu sagatavošanu, kā arī enerģētikas modelēšanas sistēmu** Funkciju izpildes nodrošināšanai Ministru kabineta noteiktajai institūcijai (BVKB) ir nepieciešams papildu finansējums sākot ar 2022.gadu. **Finansējuma aprēķins (2022.gads un turpmāk):**Papildus darba apjoms Ministru kabineta noteiktajai institūcijai Ekonomikas ministrijas resorā sastāv no šādiem galvenajiem ikgadējiem uzdevumiem:1) 2022.gada ziņojuma par AE un energoefektivitāti sagatavošana, tajā iekļaujot Direktīvā 2009/28/ES, 2012/27/ES un Regulā 2018/1999 noteikto informāciju par 2020.gada AE un energoefektivitātes saistību (mērķu) izpildi (ziņojumi iesniedzami Komisijai līdz 2020.gada 30.aprīlim);2) divgadu progresa ziņojumiem par AE, energoefektivitāti (Regulas 2018/1999 20. un 21.pants, Regulas 2018/1999 IX pielikums un topošais Komisijas īstenošanas akts), par enerģētisko drošību, iekšējo enerģijas tirgu un enerģētisko nabadzību (Regulas 2018/1999 22., 23. un 24.pants), par inovācijām, pētniecību un konkurētspēju (Regulas 2018/1999 25.pants) nepieciešamo datu avotu apzināšana, datu un informācijas ievākšana un apkopošana, datu un informācijas kvalitātes pārbaude, nepieciešamo aprēķinu veikšana, īstenoto un plānoto rīcībpolitiku un pasākumu īstenošanas efektivitāte un īstenošanas ietekme saistību (mērķu) izpildei, papildus nepieciešamo analīžu veikšana;3) ziņojuma nepieciešamo datu ievākšanas un apkopošanas informācijas un komunikācijas tehnoloģiju (turpmāk – IKT) risinājumu izstrāde, uzturēšana un pilnveidošana4) iesaiste enerģētikas modelēšanas sistēmas izveidē, enerģētikas modelēšanas sistēmas darbības koordinēšana un enerģētikas modelēšanai nepieciešamo informācijas un komunikācijas tehnoloģiju risinājumu izstrādē un darbībā5) ziņojuma Komisijai sagatavošana un iesniegšana Ekonomikas ministrijai, citu iesaistīto iestāžu un nozares pārstāvju komentāru iestrāde, ziņojumu labojumu veikšana;6) iesaiste normatīvo aktu izstrādē un uzlabošanā, nodrošinot nepieciešamo palīdzību Ekonomikas ministrijas ekspertiem.Šo darbu veikšanai iestādei 2022.gada būs nepieciešamas līdz 4,5 jaunām amata slodzēm, ņemot vērā ziņojumu sagatavošanas sistēmas un enerģētikas modelēšanas sistēmas komplicētību, kur 3,2 amata slodzes ir attiecināmas uz vecākā eksperta amata slodzi (2 amata slodzes ir attiecināmas uz ziņojumu sagatavošanu, bet 1,2 amata slodzes - enerģētikas modelēšanas sistēmas izveidei un darbības koordinācijai), bet 1,3 amata vietas uz IKT risinājumu nodrošināšanu. Savukārt sākot ar 2023.gadu šo darbu veikšanai iestādei būs nepieciešamas līdz 3 amata slodzēm, ņemot vērā ziņojumu sagatavošanas sistēmas un enerģētikas modelēšanas sistēmas komplicētību, kur 3,2 amata slodzes ir attiecināmas uz vecākā eksperta amata slodzi, bet 0,5 amata slodzes uz IKT risinājumu nodrošināšanu.**2. Likumprojektā iekļauto nosacījumu attiecībā uz energokopienu reģistra izveidi un uzturēšanu**Papildus darba BVKB sastāv no šādiem likumprojektā noteiktajiem papildu uzdevumiem:1) energokopienu reģistra izveide un uzturēšana2) energokopienu reģistrācijas pieteikumu izskatīšana, iesniegto dokumentu pārbaude un apstiprināšanaŠo darbu veikšanai iestādei būs nepieciešamas līdz 0,6 jaunas amata slodzes, kur 0,3 amata slodzes attiecināmas uz vecākā eksperta amata slodzi energokopienu reģistrācijas pieteikumu un dokumentu izskatīšanai, bet 0,3 slodzes uz IKT risinājumu izstrādāšanu un darbības nodrošināšanu**Finansējuma detalizēts aprēķins BVKB (1. un 2.punkts kopā):**Aprēķiniem tiek izmantoti dati par esošajām vienas slodzes izmaksām iestādē.Finansējums paredzēts:***1) amata vietas atlīdzības izdevumiem***

|  |  |  |  |  |  |  |
| --- | --- | --- | --- | --- | --- | --- |
| **Izdevumu pozīcija** | **skaits** | **Mēr-vienība** | **Mēneš-algu grupa** | **Mēneš-alga** | **2022** | **2023** |
| **Atlīdzība:** | **5,1 (2022)****4,3 (2023-)** |  |  |  | **129 247** | **109 198** |
| Vecākais eksperts | 3,5 | slodze | 11 | 1 382 | 58 044 | 58 044 |
| Datu un sistēmu analītiķis | 0,8 | slodze | 10 | 1 287 | 12 355 | 12 355 |
| Pakalpojuma vadītājs | 0,5 | slodze | 11 | 1 382 | 8 292 |  |
| Sistēmas analītiķis | 0,3 | slodze | 9 | 1 287 | 4 633 |  |
| Vispārējās piemaksas  |   |   |   |   | 8 332 | 7 040 |
| Prēmijas unnaudas balvas  |   |   |   |   | 8 332 | 7 040 |
| Sociālās garantijas  |   |   |   |   | 4 166 | 3 520 |
| Darba devēja VSAOI  |   |   |   |   | 25 091 | 21 199 |

***2) darba vietas uzturēšanai:***

|  |  |  |  |  |  |
| --- | --- | --- | --- | --- | --- |
| **Izdevumu pozīcija** | **Skaits** | **Mēr-vienība** | **cena** | **2022** | **2023** |
| **Preces, pakalpojumi:** |  |  |  | **56 460** | **17 192** |
| *Vienreizējās izmaksas:* |  |  |  | **4 268** | **0** |
| Klaviatūra | 4 | gab. | 20 | 80 | 0 |
| Datorpele | 4 | gab. | 10 | 40 | 0 |
| Galds | 4 | gab. | 200 | 800 | 0 |
| Galda lampa | 1 | gab. | 20 | 20 | 0 |
| Darba krēsls | 4 | gab. | 212 | 848 | 0 |
| Apmeklētāju krēsls | 4 | gab. | 50 | 200 | 0 |
| Dokumentu plaukti | 1 | gab. | 130 | 130 | 0 |
| Drēbju skapis | 1 | gab. | 150 | 150 | 0 |
| Telpu kosmētiskais remonts | 1 | telpas | 2 000 | 2 000 | 0 |
| *Pastāvīgās izmaksas:* |  |  |  | **72 192** | **17 192** |
| Informācijas sistēmu izveidesun uzturēšanas izmaksas |  |  |  | 70 000 | 15 000 |
| Kancelejas, saimniecības preces | 4 | darbin. | 25 | 100 | 100 |
| Sakaru pakalpojumi | 4 | darbin. | 220 | 880 | 880 |
| Telpu noma | 6 | m2 | 96 | 576 | 576 |
| Komunālie pakalpojumi | 6 | m2 | 36 | 216 | 216 |
| Speciālās apmācības | 2 | darbin. | 150 | 300 | 300 |
| Administratīvie izdevumi | 4 | darbin. | 30 | 120 | 120 |
| **Kapitālie izdevumi:** |  |  |  | **7 800** | **0** |
| *Vienreizējās izmaksas:* |  |  |  | **7 800** | **0** |
| Portatīvais dators | 4 | gab. | 1 300 | 5 200 | 0 |
| Monitors | 4 | gab. | 300 | 1 200 | 0 |
| Printeris | 1 | gab. | 400 | 400 | 0 |
| IP telefons | 4 | gab. | 250 | 1 000 | 0 |

**3. Likumprojektā iekļauto nosacījumu attiecībā uz politikas plānošanas dokumentu izstrādi, aktualizēšanu, divgadu progresa ziņojumu sagatavošanu, izvērtēšanu un saskaņošanu ar EK, kā arī enerģētikas modelēšanas sistēmas darbības nodrošināšanu** Papildus jaunām amata slodzēm BVKB, likumprojektā iekļauto nosacījumu attiecībā uz divgadu progresa ziņojumu izvērtēšanu, saskaņošanu, iesniegšanu EK, kā arī enerģētikas modelēšanas sistēmas darbības koordinēšanu, rīcībpolitikas un pasākumu definēšanu izpildei ir nepieciešamas līdz 2 jaunām amata slodzēm EM, jo minētie nosacījumi, kas izriet no Regulas 2018/1999 ir jauni pienākumi, kas līdz šim prasītajā detalizācijas pakāpē un apjomā nav bijuši noteikti EM kompetencē.**Finansējuma detalizēts aprēķins EM (3.punkts):**Aprēķiniem tiek izmantoti dati par esošajām vienas slodzes izmaksām iestādē.Finansējums paredzēts:***1) amata vietas atlīdzības izdevumiem***

|  |  |  |  |  |  |
| --- | --- | --- | --- | --- | --- |
| **Izdevumu pozīcija** | **Skaits**  | **Mērv.** | **Mēneš-algu grupa** | **Mēneš-alga** | **2022-…** |
| **Atlīdzība:** | **2.0** |  |  |  | **59 563** |
| Vecākais eksperts | 2.0 | slodze | 13 | 1 600 | 38 400 |
| Vispārējās piemaksas  |   |   |   |   | 3 840 |
| Prēmijas un naudas balvas  |   |   |   |   | 3 840 |
| Sociālās garantijas  |   |   |   |   | 1 920 |
| Darba devēja VSAOI  |   |   |   |   | 11 563 |

***2) darba vietas uzturēšanai:***

|  |  |  |  |  |  |
| --- | --- | --- | --- | --- | --- |
| **Izdevumu pozīcija** | **Skaits** | **Mērv.** | **Cena** | **2022** | **2023-…** |
| **Preces, pakalpojumi:** |  |  |  | **2 050** | **766** |
| *Vienreizējās izmaksas:* |  |  |  | **1 284** | **0** |
| Klaviatūra | 2 | gab. | 20 | 40 | 0 |
| Datorpele | 2 | gab. | 10 | 20 | 0 |
| Galds | 2 | gab. | 200 | 400 | 0 |
| Galda lampa | 1 | gab. | 20 | 20 | 0 |
| Darba krēsls | 2 | gab. | 212 | 424 | 0 |
| Apmeklētāju krēsls | 2 | gab. | 50 | 100 | 0 |
| Dokumentu plaukti | 1 | gab. | 130 | 130 | 0 |
| Drēbju skapis | 1 | gab. | 150 | 150 | 0 |
| *Pastāvīgās izmaksas:* |   |   |   | **766** | **766** |
| Kancelejas, saimniecības preces | 2 | darbin. | 25 | 50 | 50 |
| Sakaru pakalpojumi | 2 | darbin. | 220 | 440 | 440 |
| Komunālie pakalpojumi | 6 | m2 | 36 | 216 | 216 |
| Administratīvie izdevumi | 2 | darbin. | 30 | 60 | 60 |
| **Kapitālie izdevumi:** |  |  |  | **4 100** | **0** |
| *Vienreizējās izmaksas:* |  |  |  | **4 100** | **0** |
| Portatīvais dators | 2 | gab. | 1 300 | 2 600 | 0 |
| Monitors | 2 | gab. | 300 | 600 | 0 |
| Printeris | 1 | gab. | 400 | 400 | 0 |
| IP telefons | 2 | gab. | 250 | 500 | 0 |

**Papildus amata slodžu un IKT risinājumu nodrošināšanas finansējuma avoti**Likumprojekta izpildē iesaistītajām iestādēm ir nepieciešams paredzēt papildu finanšu līdzekļus (ja nepieciešams, plānojot prioritāros pasākumus), lai nodrošinātu finansējumu šo pienākumu izpildei.Minētā papildu finansējuma nepieciešamība ir arī iezīmēta “Nacionālā enerģētikas un klimata plānu 2021. – 2030.gadam” 7.nodaļā.Ņemot vērā to, ka Direktīvā 2018/2001 un Regulā 2018/1999 noteiktie pienākumi dalībvalstīm ir jauni pienākumi un ar Regulu 2018/1999 tiek noteikti vairāki papildu pienākumi, ir nepieciešams arī paredzēt papildu finansējumu no valsts budžeta šo pienākumu izpildei nevis noteikt, ka šie jaunie būtiski paplašinātie pienākumi likumprojekta izpildē iesaistītajām iestādēm ir jāveic esošās finansiālās un administratīvās kapacitātes ietvaros.Vienlaikus jānorāda, ka Ministru kabineta 2020.gada 28.septembra sēdē Ministru kabinets apstiprināja Latvijas Republikas nacionālo pozīciju Nr.1 “Par Eiropas Komisijas paziņojumu “Eiropas 2030.gada klimata politikas ieceru kāpināšana. Investīcijas klimatneitrālā nākotnē iedzīvotāju labā””, ar kuru tika apstiprināts Latvijas atbalsts vēl ambiciozāku klimata pārmaiņu mazināšanas un enerģētikas mērķu noteikšanā un mērķu aptvēruma paplašināšanā. Tas savukārt nozīmē, ka iestāžu administratīvā un finansiālā kapacitāte būt jāpalielina vēl vairāk, lai varētu nodrošināt minēto mērķu izpildi un izpildes monitoringu, kontroli un uzraudzību. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | BVKB iepriekšminēto papildu amata slodžu nodrošināšanai ir nepieciešams izveidot 4-5 jaunas amata vietas, bet EM – 2 jaunas amata vietas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Transporta enerģijas likums”Likumprojekts “Grozījumi Elektroenerģijas tirgus likumā”Uz Likumprojekta dotā deleģējuma pamata nepieciešams izstrādāt normatīvos aktus, nosakot:1. energokopienas dibināšanas līguma būtiskās sastāvdaļas un energokopienas dibināšanas līguma grozīšanas kārtību, kā arī noteikumus par energokopienas attiecībām starp tās dalībniekiem, tās pārstāvi un citiem tirgus dalībniekiem, kā arī sistēmas operatoru;
2. energokopienu reģistrā iekļaujamās ziņas, reģistrācijas kārtību, reģistrācijas iesniegumā ietveramo informāciju, kā arī kārtību, kādā energokopienu izslēdz no energokopienu reģistra un atkārtoti reģistrē;
3. atjaunojamās enerģijas statistikas aprēķināšanas un kopējā atjaunojamās enerģijas statistikas apjoma noteikšanas kārtību un atjaunojamās enerģijas statistikas darījumu nosacījumus;
4. kārtību, kādā tiek pieņemts lēmums par jaunu atjaunojamās enerģijas projektu citās ES dalībvalstīs finansēšanu un par atjaunojamās enerģijas statistikas darījumiem;
5. kopprojektu īstenošanas, uzraudzības un informācijas aprites kārtību;
6. bioloģiskā šķidrā kurināmā un biomasas kurināmā siltumnīcefekta gāzu ietaupījumu aprēķināšanas kārtību, bioloģiskā šķidrā kurināmā, biogāzes un biomasas kurināmā ilgtspējas kritērijus, bioloģiskā šķidrā kurināmā, biomasas kurināmā, biogāzes un pārstrādāta oglekļa kurināmā siltumnīcefekta gāzu emisiju ietaupījuma kritērijus, elektroenerģijas, kas ražota no biomasas kurināmā, kritērijus, minēto kritēriju ieviešanas mehānismu un atbilstības minētajiem kritējiem pārbaudes, uzraudzības un kontroles kārtību;
7. mazas jaudas biomasas sadedzināšanas iekārtu, saules fotoelementu un saules siltumenerģijas sistēmu, kā arī sekli izvietotu ģeotermālās enerģijas sistēmu un siltumsūkņu uzstādītāju, kas darbojas Latvijā, sertificēšanas vai kvalitātes noteikšanas procesu un kritērijus;
8. kārtību, kādā izmanto AER veicināšanas un energoefektivitātes uzlabošanas fonda līdzekļus un kā tiek sniegts pārskats par līdzekļu izmantošanu;
9. AER veicināšanas un energoefektivitātes uzlabošanas fonda valsts atbalsta programmu īstenošanai plānoto darbību un izmaksu attiecināmības nosacījumus un fonda pārvaldības izmaksas;
10. Divgadu progresa ziņojumu sagatavošanas nacionālo sistēmu ziņojumu sagatavošanai, izskatīšanai, saskaņošanai, pārbaudīšanai un iesniegšanai Komisijā, tai skaitā sistēmas izveidošanas, uzturēšanas un darbības nodrošināšanas, kā arī nosaka sistēmā iekļautās institūcijas un iestādes;
11. kārtību, kādā tiek izveidota un uzturēta enerģētikas modelēšanas sistēma;
12. kārtību kādā sagatavo, izsniedz, nodod un atceļ izcelsmes apliecinājumus no atjaunojamiem energoresursiem iegūtai enerģijai;
13. kārtību kādā atzīst citu ES dalībvalstu izsniegtus izcelsmes apliecinājumus un informācijas aprites kārtību gadījumos, kad izcelsmes apliecinājumi tiek atcelti.
 |
| 2. | Atbildīgā institūcija | Ekonomikas ministrija, Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva Nr. 2018/2001Regula Nr. 2018/1999 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva Nr. 2018/2001Tabulā iekļautas tās ES tiesību aktu normas, kas attiecas uz likumprojekta aptvērumu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2018/2001 2.panta 5.punkts | Likumprojekta 1.pantā izteiktais likuma 1.panta 1.punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 1., 2., 3.punkts | Likumprojekta 1.pantā izteiktais likuma 1.panta 12 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 16.punkts | Likumprojekta 1.pantā izteiktais likuma 1.panta 13 un 91 punkts | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 6.punkts | Likumprojekta 1.pantā izteiktais likuma 1.panta 1. punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 23.punkts | Likumprojekta 1.pantā izteiktais likuma 1.panta 15 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 43.punkts | Likumprojekta 1.pantā izteiktais likuma 1.panta 16 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 9.punkts | Likumprojekta 1.pantā izteiktais likuma 1.panta 16 un 17 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 28.punkts | Likumprojekta 1.pantā izteiktais likuma 1.panta 4.punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 32.punkts | Likumprojekta 1.pantā izteiktais likuma 1.panta 41 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 24.punkts | Likumprojekta 1.pantā izteiktais likuma 1.panta 42 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 27.punkts | Likumprojekta 1.pantā izteiktais likuma 1.panta 43 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 19.punkts | Likumprojekta 1.pantā izteiktais likuma 1.panta 45 un 47 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 20.punkts | Likumprojekta 1.pantā izteiktais likuma 1.panta 61 un 62 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2. panta 16.punktsDirektīvas 2019/944 2. panta 11.punkts punkts | Likumprojekta 1.pantā izteiktais likuma 1.panta 91 punktsLikumprojekta 3.pantā izteiktā likuma 17.3 panta 1. un 2. daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 4.punkts | Likumprojekta 1.pantā izteiktais likuma 1.panta 111 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 12.punkts | Likumprojekta 1.pantā izteiktais likuma 1.panta 223 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 38.punkts | Likumprojekta 1.pantā izteiktais likuma 1.panta 242 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 35.punkts | Likumprojekta 1.pantā izteiktais likuma 1.panta 311 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 2.panta 18.punkts | Likumprojekta 1.pantā izteiktais likuma 1.panta 401 punkts | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 22.panta 1.punkts | Likumprojekta 8.pantā izteiktā likuma 17.1 panta 2.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2019/944 2. panta 56) punkts | Likumprojekta 8.pantā izteiktā likuma 17.1 panta 3.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 22.panta 2.-6.punkts | Likumprojekta 8.pantā izteiktā likuma 17.1 panta 4.daļa, 17.2 pants | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 11.pantā izteiktajā likuma 17.1 panta 3.daļā, 17.2 panta 3.daļā un 17.3 panta 3.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 22.panta 7.punkts | Likumprojekta 8.pantā izteiktā likuma 17.2 panta 4.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 24.panta 1.punkts | Likumprojekta 14.pantā izteiktā likuma 46.panta 6.daļā | Likumprojekts pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 24.panta 3.punkts | Likumprojekta 18.pantā izteiktā likuma 51.panta 3.daļā | Likumprojekts pārņemts pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 6.panta 1.punkts | Likumprojekta 20.pantā izteiktā likuma 58.7 panta 1.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 6.panta 2.punkts | Likumprojekta 20.pantā izteiktā likuma 58.7 panta 2.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 6.panta 3.punkts | Likumprojekta 20.pantā izteiktā likuma 58.7 panta 3.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 6.panta 4.punkts | Likumprojekta 20.pantā izteiktā likuma 58.7 panta 4. un 5.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 7.pants | Likumprojekta 20.pantā izteiktā likuma 58.1 panta 3.daļa | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.1 panta 3.daļā | Projekts nesatur stingrākas prasības nekā attiecīgais ES tiesību akts |
| Direktīvas 2018/2001 8.pantsRegulas 2018/1999 32.panta 3.punktsRegulas 2018/1999 33.pants | Likumprojekta 20.pantā izteiktā likuma 58.2 panta 1.daļa | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.2 panta 5.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 9.panta 1. un 4.punkts, 11.panta 1. un 6.punkts | Likumprojekta 20.pantā izteiktā likuma 58.3 panta 1.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 9.panta 2., 3. un 5.punkts, 10.pants, 11.panta 2., 3., 4., 5., 7.punkts, 12. pants | Likumprojekta 20.pantā izteiktā likuma 58.3 pants | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.3 panta 3. un 4.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 7.panta 1.punkta 3.rindkopa | Likumprojekta 21.pantā izteiktā likuma 58.4 panta 1.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 18.panta 1. un 2.punkts | Likumprojekta 210.pantā izteiktā likuma 58.5 panta 1. un 2.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 18.panta 3.punkts, IV pielikums | Likumprojekta 20.pantā izteiktā likuma 58.5 panta 5., 6. un 7.daļa | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.5 panta 7.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 18.panta 4.punkts | Likumprojekta 20.pantā izteiktā likuma 58.5 panta 8.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 18.panta 6.punkts | Likumprojekta 20.pantā izteiktā likuma 58.5 panta 4.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 29.panta 1.punkta 1., 2. un 5.rindkopaDirektīvas 2018/2001 30.panta 3.punkta 2.rindkopas 1.teikums | Likumprojekta 20.pantā izteiktā likuma 58.4 panta 2. un 3.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 29.panta 1.punkta 3.rindkopa | Likumprojekta 20.pantā izteiktā likuma 58.4 panta 4.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 29.panta 1.punkta 4.rindkopa | Likumprojekta 20.pantā izteiktā likuma 58.4 panta 5.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 29.panta 2., 3., 4., 5., 6., 7., 10., 11., 12.punkts | Likumprojekta 20.pantā izteiktā likuma 58.4 panta 14.daļa | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.4 panta 14.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 30.panta 1.punkts | Likumprojekta 20.pantā izteiktā likuma 58.4 panta 7.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 30.panta 2.punkts | Likumprojekta 20.pantā izteiktā likuma 58.4 panta 8.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 30.panta 7.punkta 2.rindkopa | Likumprojekta 20.pantā izteiktā likuma 58.4 panta 10.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 30.panta 3.punkta 1.rindkopa | Likumprojekta 20.pantā izteiktā likuma 58.4 panta 11.un 12.daļa  | Likumprojekts pārņem daļēji.Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.4 panta 14.daļā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 30.panta 3.punkta 2.rindkopas 2.teikums | Likumprojekta 20.pantā izteiktā likuma 58.4 panta 13.daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 1.punkts | Likumprojekta 20.pantā izteiktā likuma 58.8 panta 1. un 2. daļa | Likumprojekts pārņemPilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 2.punkts | Likumprojekta 20.pantā izteiktā likuma 58.8 panta 1.-5. un 12.daļa | Likumprojekts pārņem daļēji | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 3.punkts | Likumprojekta 20.pantā izteiktā likuma 58.8 panta 5.daļa | Likumprojekts pārņem daļēji  | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 5.punkts | Likumprojekta 20.pantā izteiktā likuma 58.8 panta 7. un 9. daļa | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 6.punkts | Likumprojekta 20.pantā izteiktā likuma 58.8 panta 3.daļa | Likumprojekts pārņem daļējiPrasība atbilst standartam EN 16325 ietverama likumprojektam pakārtotajos normatīvajos aktos.  | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 7.punkts | Likumprojekta 20.pantā izteiktā likuma 58.8 panta 6.daļa | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 9.punkts | Likumprojekta 20.pantā izteiktā likuma 58.8 panta 2., 3., 9., 10., 11., 12. un 13.daļa | Likumprojekts pārņem daļējiDetalizēti tiks pārņemts, pieņemot MK noteikumus, kuriem deleģējums ir iekļauts likumprojekta 58.8 panta 15.daļā  | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 19.panta 11.punkts | Likumprojekta 20.pantā izteiktā likuma 58.8 panta 14.daļa | Likumprojekts pārņem pilnībā | Projekts nesatur stingrākas prasības nekā attiecīgais ES tiesību akts. |
| Direktīvas 2018/2001 16.panta 1.daļa | Likumprojekta 38.pantā izteiktais likuma 123.pants | Likumprojekts pārņem daļēji. Detalizēti tiks pārņemts, pieņemot MK noteikumus, kuriem deleģējums ir iekļauts likumprojekta 6.pantā izteiktā likuma 123.panta 4.daļā. | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2018/2001 22. panta 6. punkts paredz, ka dalībvalstis var paredzēt, ka atjaunojamās enerģijas kopienas ir atvērtas pārrobežu darbībai. Šāda norma likumprojektā nav paredzēta, jo saskaņā ar Ekonomikas ministrijas vērtējumu pēc šādas pieejas tuvākajā laikā nebūs pieprasījums, tāpēc šādas normas pārņemšana tikai sarežģītu administratīvās procedūras. Ja no energokopienu puses būs priekšlikumi par šādas normas nepieciešamību, Ekonomikas ministrija atkārtoti izvērtēs šīs normas pārņemšanu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Pilnībā ES tiesību aktu normas tiks pārņemtas, sagatavojot Likumprojektam pakārtotos normatīvos aktus (skatīt anotācijas IV sadaļu). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā.Sabiedrības pārstāvji tiks informēti par iespēju līdzdarboties, publicējot paziņojumu par līdzdalības procesu Ekonomikas ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Sabiedrībai būs iespēja iepazīties ar Likumprojektu Ekonomikas ministrijas un Valsts kancelejas tīmekļa vietnē un izteikt par to viedokli. |
| 3. | Sabiedrības līdzdalības rezultāti | Tiks apkopoti pēc saņemto viedokļu apkopošanas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ministrija – normatīvās bāzes pilnveide un ziņojumu sagatavošanas koordinācija un iesniegšana Komisijai.Institūcijas – likumprojektā noteiktie uzraudzības, ziņošanas un informēšanas pienākumi, AER veicināšanas un energoefektivitātes uzlabošanas fonda vadības pienākumi, (BVKB, Patērētāju tiesību aizsardzības centrs, LATAK, ALTUM), Regulators.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.Likumprojektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.Likumprojekta izpildē iesaistītās institūcijas likumprojektā iekļautos pasākumu nodrošinās papildu piešķirto valsts budžeta līdzekļu ietvaros. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

H. Rimša, 67013244

Helena.Rimsa@em.gov.lv

E. Cilinskis, 67013040

Einars.Cilinskis@em.gov.lv

L. Dreijalte, 67013273

Liga.Dreijalte@em.gov.lv

M. Zjurikova, 67013242

Marija.Zjurikova@em.gov.lv

I. Karpoviča, 67013192

Inese.Karpovica@em.gov.lv

D. Armane, 67013069

Daira.Armane@em.gov.lv

L. Rozentāle, 67013046

Liga.Rozentale@em.gov.lv

A. Vlads, 67013132

Aleksandrs.Vlads@em.gov.lv

1. Apstiprināts ar MK 2020.gada 4.februāra rīkojumu Nr.46 “Par Latvijas Nacionālo enerģētikas un klimata plānu 2021. – 2030.gadam” [↑](#footnote-ref-2)
2. [Co2mmunity: Kopienu atjaunojamās enerģijas projektu kopradīšana un kopfinansēšana](http://rpr.gov.lv/project/co2mmunity/) [↑](#footnote-ref-3)
3. https://www.vid.gov.lv/sites/default/files/kopsavilkums\_par\_profesijam\_2020\_gada\_julijs\_bez\_retajam\_profesijam.xlsx [↑](#footnote-ref-4)
4. <https://www.latak.gov.lv/index.php?option=com_institucijas&view=institucijas&type=S1&Itemid=112&lang=lv> [↑](#footnote-ref-5)
5. https://www.vid.gov.lv/sites/default/files/kopsavilkums\_par\_profesijam\_2020\_gada\_julijs\_bez\_retajam\_profesijam.xlsx [↑](#footnote-ref-6)